cyanic-selkie/wikianc huggingface dataset:
কুরআনের ইতিহাস
আবু বকর (রা.)
যায়েদ আরো বলেন: যায়েদ আরও বর্ণনা করেন- আমি সুরা তওবার শেষ দুটি আয়াত, যা শুধু আবু খুযায়মা আনসারীর নিকট পাওয়া যায়, আমার অন্বেষণ চালিয়ে যাই। আয়াতদ্বয় আমার স্মৃতিতে থাকা সত্ত্বেও সংকলনে অন্তর্ভুক্ত করা যায়নি, কারণ প্রতিটি আয়াত কমপক্ষে দুজন সাহাবী কর্তৃক স্বীকৃত হতে হবে। যেহেতু আবু খুযায়মার সাক্ষী দুজনের সাক্ষীর সমান((নবী বলেছেন)) তাই আয়াতদ্বয় কোরআনের অন্তরর্ভুক্ত করি।"(সহিহ বুখারী ৬ খন্ড হা ৪৭৮) আল কুরআন সংকলক বোর্ডের দশজন সাহাবী  হলেন,
আর এদের মধ্যে সর্বাধিক গুরুত্বপূর্ণ দুইজন হলেন, জায়েদ ইবনে সাবিত যিনি নবী মুহাম্মদের নিযুক্ত লেখক ছিলেন। অপর জন হলেন উবাই ইবনে কাব, যিনি জায়েদের পর সবচেয়ে বেশি কোরআন সংকলনে অবদান রেখেছিলেন।
কোরআন সংকলনের পর তা আবু বকর হেফাজতে রাখা হয়। তার মৃত্যুর আগে তিনি ওমর  কাছে রেখে যান। তিনি তার মৃত্যুকালে তার মেয়ে নবীর বিধবা স্ত্রী হাফসার নিকট দিয়ে যান উল্লেখ্য যে, জায়দিয়া শিয়া ব্যতীত, যারা বুখারীর হাদীসকে শুদ্ধ হিসাবে মেনে নিয়েছে, অন্য সকল শিয়াদের আপত্তি সুন্নিগন প্রত্যাখ্যান করে।
উসমান ইবনে আফফান এবং বিধিবদ্ধ পাঠ নীতি
সুনির্দিষ্ট নিয়ম বিধিবদ্ধ করে আল কুরআনের সংকলন ও গ্রন্থাকারে চূড়ান্তভাবে প্রকাশ পায় তৃতীয় খলিফা উসমান ইবন আফ্‌ফান এর খেলাফত কালে। উসমান ইবনে আফফান মুসলিম জাতির জন্য আল কুরআনকে গ্রন্থাকারে সংকলন করেন (সংকলন. ২৩/৬৪৪-৩৫/৬৫৫)  যা ছিল নবী  এর ওফাতের প্রায় বিশ বছর পর।
উসমানের খেলাফতের সময় আল কুরআন বিধিবদ্ধ করনের প্রয়োজন ছিল, কেননা মোহাম্মদ সা এর সময় যে রাজ্য বিস্তার শুরু  হয় উসমানের সময়ে এসে তা আরব এলাকা ইরাক, সিরীয়া, মিশর, ছাড়িয়ে অনারব  রাজ্য ইরান, তুরস্ক ইসালামি খেলাফতের আওতায় আসে। বিভিন্ন ভাষা, সংস্কৃতি, বর্ণ, ধর্মের লোকজন ইসলাম গ্রহণ করে। দৈনন্দিন জীবনের প্রার্থনা যেমন -সালাতে কোরআন তেলাওয়াত বাধ্যতামূলক। শুধু অনারব মুসলিম জনগনই  নন বরং আরব লোকদের মধ্যেও উচ্চারণে ব্যপক তারতম্য দেখা যায়। বুখারীর বর্ণনামতে, আর্মেনিয়া অভিযানে সীরিয়া ও ইরাকের সেনাগন অংশ গ্রহণ করে, যার নেতৃত্বে ছিলেন হুযায়ফা ইবনে ইয়েমেনি।  তিনি এ সফরে বিভিন্ন এলাকায় সালাতে সময় উচ্চারণে পার্থক্য লক্ষ্য করেন। বিশেষ করে যারা অনারব ছিল তাদের জন্য কুরআন অধ্যায়ন খুব কষ্টকর ছিল। তিনি উসমান ( রাঃ) নিকট এ সমস্যার প্রতিকার ও তা সমাধানে পরামর্শ দিয়ে চিঠি পাঠান। তার প্রস্তাব ছিল, হাফসা  থেকে উসমান যেন কোরআনের পান্ডুলিপি চেয়ে নেন। তারপর যাবেত   নেতৃত্বে চার সদস্যের দল গঠন করে একক প্রমিত রীতির কোরআনের অনুলিপি তৈরি করেন। হুযায়ফা  এর আবেদন ও ইত্যবসরে বহুসংখ্যক হাফেজে সাহাবাদের মৃত্য, উসমান ( রাঃ) সিদ্ধান্ত গ্রহণে সহায়ক হয়। উসমান  এর প্রতিক্রিয়া " আমি উম্মুল মুমিনিন হাফসা কে চিঠি লিখে জানাই তিনি যেন তার কাছে রক্ষিত কোরআন মাজিদের পান্ডুলিপি পাঠিয়ে দেন। আমরা কোরাইশদের বাচনিক অনুসারে একটি অনুলিপি প্রস্তুত করে মূল লিপি আপনাকে ফেরত দিব।" হাফসা  মূল লিপি উসমান  নিকট প্রেরন করেন। উসমান যায়েদ বিন সাবিত, আবদুল্লাহ ইবনে যুবায়ের,সাইদ ইবনে আল-আস, আব্দুর রাহমান ইবনে হারিস ইবনে হিশামকে কোরআনের অনুলিপি প্রস্তুত করার নির্দেশ দেন। তিনি তাদেরকে বলেন "যদি কোন বিষয়ে যায়িদ ইবনে সাবিতের সাথে তোমাদের মতভিন্নতা দেখা দেয়, তবে তোমরা কোরাইশদের বাচনিক অনুসরন করবে, কারণ কোরআন তাদের ভাষায় অবতীর্ণ হয়েছে।" তারা তার নির্দেশনা অনুসারে কাজ সম্পাদন করেন। অনুলিপি প্রস্তুতের পর পান্ডুলিপি হাফসা  নিকট পাঠিয়ে দেয়া হয়। উসমান  এক কপি মদিনায় রেখে বাকী কপি প্রতিটি প্রদেশে পাঠিয়ে দেন, এবং সেই সাথে কোরআনের পুরাতন আংশিক বা পূর্ণ কপি পুড়িয়ে ফেলার আদেশ জারী করেন। (সহি বুখারী ৬/৫১০).
অনুলিপি যাচাই ও প্রামাণ্য পাণ্ডুলিপি প্রস্তুত
উসমান কর্তৃক প্রামাণ্য পাণ্ডুলিপি প্রস্তুতের আগে, কুরআনের কিছু অনুলিপি ছিল যার কোনটিই বর্তমানে পাওয়া যায় না । এই অনুলিপিগুলো কখনোই সার্বজনীন অনুমোদন পায়নি এবং মুসলমানরা এগুলোকে ব্যক্তিগত নকল হিসেবেই দেখত । দুটি অনুলিপি এর ব্যতিক্রম। যথা -
আব্দুল্লাহ ইবনে মাসউদের অনুলিপি
আব্দুল্লাহ ইবনে মাসউদের অনুলিপিটি ছিল সবচেয়ে প্রভাবশালী ও বিশ্বাসযোগ্য । তিনি ছিলেন প্রথমদিকে ইসলাম গ্রহণকারীদের একজন এবং পরবর্তীতে মুহাম্মদের ব্যক্তিগত সেবক হয়েছিলেন। বর্ণনায় এসেছে যে, তিনি সত্তরটি সূরা সরাসরি মুহাম্মদের থেকে শিক্ষা পেয়েছিলেন। তিনি ছিলেন প্রথমদিকের কোরআন তিলাওয়াতকারীদের একজন। ওমর তার খিলাফতকালে ইবনে মাসুদকে কুফার গভর্নর দায়ীত্ব দেন। তিনি সেখানে কোরআন ও হাদিসের শিক্ষা দান করতেন। তাকে ঘিরে সেখানে দ্বীনি শিক্ষার মজলিস গড়ে উঠে। বলা হয়ে থাাক যে, উসমানের সময় কোরআনের ব্যক্তিগত অনুলিপি পুড়িয়ে ফেলার আদেশ আসলে তিনি তা মানতে অস্বীকার করেন। তার কপিতে সুরার ক্রমবিন্যাস, কয়েক আয়াতের উচ্চারণ এবং শেষ দুটি সুরা নিয়ে ভিন্নতার কথা বলা হয়। সমসাময়িক ইসলামি গবেষক মোহাম্মদ মোস্তফা আল আল আজামির রচনা the history of the quranic text বলা হয়েছে যে, আল কুরাইজি ইবনে মাসুদ এবং জায়িদ বিন সাবিতের অনুলিপি দেখেছেন কিন্তু দু'টির মধ্যে কোন পার্থক্য খুজে পান নি।
উবাই ইবনে কাবের অনুলিপি
দ্বিতীয় প্রভাবশালী অনুলিপিটি ছিল উবাই ইবনে কাবের। তিনি মদিনায় খাযরায গোত্রে জন্ম নেন।  "বাইয়াতে আকাবা"য় যারা ইসলাম গ্রহণ করেন তিনি তাদের একজন। মুহাম্মদ  যাদের কোরআন লেখার দায়ীত্ব প্রদান করেন তিনি তাদের অন্যতম। তিনি ছিলেন নবী  এর ব্যক্তিগত লেখক। যে চার জন সাহাবী থেকে মুহাম্মদ কোরআন শিখার কথা বলেন তিনি তাদের একজন। ( সহীহ বুখারী খন্ড ৫ পৃ ৯৬)। নবী  মৃত্যুর সময় যে ২৫ জন সাহাবী কোরআন সম্পূর্ণ মুখস্থ জানতেন তিনি তাদের একজন। তিনি বিশেষ ভাবে দন্ডবিধি আয়াত সম্পর্কে জানতেন।  এমনটা বিশ্বাস করা হয় যে, মুহাম্মদের জীবদ্দশায় তিনি আব্দুল্লাহ ইবনে মাসউদের চেয়েও বড় কুরআন বিশেষজ্ঞ ছিলেন। তিনি যথাক্রমে আবু বকর, ওমর ও উসমান  এর সময় তদের পরামর্শক ছিলেন। ৬৪৯ সালে তার মৃত্যু হয়।
বলা হয় যে, তাঁর পাণ্ঠুলিপিতে দুটি ছোট সূরা, তিন আয়াত বিশিষ্ট 'Surah al khal', ছয় আয়াত বিশিষ্ট 'Surah al-Hafd' ছিল, যা উসমানী অনুলিপিতে অন্তর্ভুক্ত করা হয়নি এবং উসমানী ও ইবনে মাসুদের সুরার ক্রমবিন্যাস থেকে তাঁর ক্রম পৃথক ছিল, যদিও বা তা ছিল পর্যায়গত পার্থক্য। ( Encyclopedia of Islam, second edition, brill online).
কথিত সুরা Al-khal(seperaton) এর অর্থ এরূপ " আমরা তোমারই কাছে সাহায্য চাই, তোমার কাছেই মাফিমাগি, তোমারই গুনাগুন গাই, তোমাতে করি না অবিশ্বাস।" আর Al-hafd(haste) এর অর্থ এরূপ " আমরা তোমারই ইবাদত করি, তোমারই সাহায্য চাই, তোমাকে সেজদা করি, তোমার প্রার্থনায় আামদের ব্যাকুলতা, আমরা কামনা করি তোমার করুণা, ভয় করি তোমার শাস্তির, নিশ্চয়ই অবিশ্বাসীরা তোমার শাস্তি আস্বাদন করবে।" স্পষ্টত উপর্যুক্ত দুটি 'qunt' বা দোয়া বা আবেদন, যা মোহাম্মদ ফজর ও ঈশার সালাতে কোরআন তেলাওয়াতের পর কখন কখন ও পাঠ করতেন। তাছাড়া উক্ত শব্দগুলি হাদিসে বর্ণীত অন্যান্য কুনুতের অনুরূপ। ( Al adhkr,  cairo, 1955, pp 57-58)।
অন্য যে আয়াতটির ভিন্নতার কথা বলা হয়, তার বর্ণনা এরূপ " আদম সন্তান এক পাত্র খাবার পেলে আরেক পাত্র চায়...। মূলত মাটি ছাড়া তার উদরপূর্তি সম্ভব নয়।" তা আসলে হাদীস। (বুখারী ৮/৪৪৪-৪৪৭)। আবদুল্লাহ ইবনে আব্বাসের (৪৪৫নং) ও উবাই ইবনে কাবের বরাতে (৪৪৬নং) বলা হয়েছে, এক সময় এ কথাগুলিকে কোরানের আয়াত মনে কার হত, ইবনে কাব নিজেই পরে স্বীকার করছেন সুরা ১০২ঃ১ আয়াতের পর সাহাবারা তা আর কোরআনের আয়াত মনে করেননি ( বুখারী ৮/৪৪৬)।
উবাই এর উপর্যুক্ত ব্যাখ্যা এটাও স্পষ্ট করে যে, কোরআন নাজিল যখন বন্ধ হয়, কোনটি কোরআনের আয়াত আর কোনটি তা নয়, তাতে সাহাবাদের মধ্যে কোন দ্বিমত ছিলনা। এটা আরও প্রতিয়মান হয় যে, উবাই এর যে 'মুসহাফে' হাদিস সংকলিত ছিল, তা ছিল তার ব্যক্তিগত 'মুসহাফ'। তিনি বুজতেন কোনটি আয়াত, আর কোনটি তার ব্যাখ্যা ও কোনটি হাদিস। মুসহাফটি তিনি নিজের ব্যবহারের জন্য সংকলন করেন, সর্ব সাধারনের জন্য নয়। একই কথা অন্যান্য ব্যক্তিগত মুসহাফের জন্যও প্রজোয্য। অধিকন্তু, কোরআনের পান্ডুলিপি এবং তার মধ্যে যে ভিন্নতার বিবরণ আমাদের কাছে পৌঁচেছে, তা মূলত হাদিসের (৮/৪৪৪-৪৪৭) মাধ্যমে। কিন্তু মূল পান্ডুলিপি গুলো আমাদের কাছে আসেনি, কারণ উসমান কর্তৃক যে অনুলিপিটি সংকলিত হয়, তার ব্যাপারে সাহাবিদের ঐকমত ছিল। আর তাই অন্যান্য ব্যক্তিগত কপিগুলো কিছু হারিয়ে যায়, আর কিছু নষ্ট করে ফেলা হয়। ( Ahmad Von Deffner: An introduction to the Science of the Qur'an)।
প্রথম দিকের অনুলিপি থেকে শেষ বিশুদ্ধ পাণ্ডুলিপি
উসমান কর্তৃক অন্যান্য অনুলিপিগুলো নষ্ট করার পরও, বিভিন্ন স্থানে পড়ার পদ্ধতি ও উচ্চারণে পার্থক্য করা হচ্ছিল। আলেমগন এ ধরনের পার্থক্য খুব বড় ছিল বলে মনে করেন না। কারণ যদি তা হত, তবে তারা মনে করেন, এ বিতর্কের রেশ এ সময় পর্যন্ত চলে আসত। কিন্তু তার কোন অস্তিত্ব পাওয়া যায়না। তাছাড়া যদিও উসমান কোন জনপ্রিয় খলিফা ছিলেন না, তথাপি আয়াতের পরিবর্তন, কাটছাট বা বাতিল করা হয়েছে - এ অভিযোগ তার বিরুদ্ধে কখনো উঠেনি। ( Introduction to the Qur'an. Richard Bell, W.M. Watt. 1995.P51 )
হস্তলিখিত পুঁথির যুগে কুরআনই ছিল সবচেয়ে বেশি অনুলিপি করা আরবি পাঠ্য । এটা বিশ্বাস করা হয় যে, কুরআনের অনুলিপি করা লেখক ও এর মালিক উভয়ই ঈশ্বরের আশীর্বাদপ্রাপ্ত ।
উমাইয়া শাসনামলে (৪৪/৬৬১-১৩২/৭৫০) - হেজাজ লিপি
কুরআনের যেসব হস্তলিখিত অনুলিপি পাওয়া গেছে তার মধ্যে সবচেয়ে প্রাচীন গুলোকে একত্রে বলা হয় হেজাজ লিপি ; যেগুলোর অধিকাংশই উমাইয়া শাসনামলে লেখা হয়েছিল।
এই হস্তলিখিত অনুলিপিকরন পদ্ধতির অধিকাংশের উন্নয়ন ঘটে পঞ্চম উমাইয়া খলিফা আব্দুল মালিকের শাসনামলে(৬৫/৬৮৫-৮৬/৭০৫)। মালিকের শাসনামলে একজন আলেম, আবুল আসওয়াদ আদদুইলি আরবী ব্যাকরণ তৈরি করেন এবং বর্ণের উপর নোক্তা বা ডট ব্যবহারের পরামর্শ দেন। হাজ্জাজ বিন ইউসুফ তা কার্যযকর করেন। (Oliver Leaman 2006. Calligraphy and the Qur'an.)
এ সময়ে (৬৭২-৬৯১/৯২ সাল) জেরুজালেমে 'ডুম অফ দা রক' নির্মাণ করা হয়, যার কাজ কোরআন থেকে উদ্ধৃতি খোদাই করার মাধ্যমে সমাপ্ত হয়। এ লেখাই জানা সবচেয়ে পুরাণ খোদাইকৃত লেখা। এ লেখায় যে বর্ণ ব্যবহৃত হয়েছে, তা থেকে একই বর্ণের বিভিন্ন উচ্চারণের ইঙ্গিত পাওয়া যায়। ( Oliver Leaman.2006. manuscript and the qur'an)।
উমাইয়া শাসনামলে কোরআন একখন্ডে বাঁধাই করা হত, যা তার বিশালাকৃতি থেকে জানা যায়। এই সময়ে লেখার ধরন উলম্ব থেকে অনুভূমিকে পরিবর্তন করা হয়। ধারণা করা হয় যে, যিইশ ও খৃষ্টানদের ধরন থেকে নিজেদের লেখার ধরনে স্বতন্ত্রতার জন্য তা করা হয়।  (Oliver Leaman. 2006. Manuscript and th Qur'an. pp 384–389)
আবার এ সময় লেখার ধরনে বিভিন্নতা দেখা যায়। খুব সাধারণ বিষয়টি ছিল 'আলিফ' ব্যবহারে। তা কখনো বিচ্ছিন্ন 'খাড়া'ভাবে, কখনোবা নিচের অংশ 'বাঁকা' করে আলাদাভাবে ব্যবহৃত হত। সুরার শুরুতে কোন নাম ব্যবহার করা হতনা, শুধু কয়েকটি 'সারি' খালি রেখে নতুন সুরা শুরু করা হত। (Oliver Leaman. Manuscript and the Qur'an. pp 384–389)।
আদী আব্বসীয় শৈলী
প্রথম দিককার আব্বাসীয় অনুলিপিগুলো অনেকগুলো খণ্ডে নকল করা হয়েছিল, যেমনটা উমাইয়া শাসনামলে করা হয়নি । সেখানে বড় আকৃতির লিপি এবং প্রতি পাতাতে কম সংখক লাইন লেখা হয়েছিল । লিপি এবং কাঠামো উভয়টিই তৈরি করা হয়েছিল জ্যামেতিক এবং আনুপাতিক পদ্ধতি ব্যবহার করে ।
নতুন আব্বাসীয় শৈলী
কুরআনের নকল করার জন্য নতুন আব্বাসীয় শৈলীর ব্যবহার শুরু হয় ৯ম শতাব্দীর শেষ থেকে ১২ শতাব্দী পর্যন্ত।এতে উল্লম্ব বিন্যাস পদ্ধতিতে অনুলিপি নকল করা হয়েছিল যা আদী আব্বসীয় শৈলীর থেকে বাতিক্রম। এই সময়ে আল খলিল ইবন আহমেদ আল-ফরহেদি (মৃত্যু ৭৮৬) আবু আল আসওয়াদের পদ্ধতি প্রতিস্থাপন করে তাসকীল পদ্ধতি প্রণয়ন করেন। ১১ শতকের পর থেকে তার প্রণীত পদ্ধতি সর্বজনীনভাবে গৃহীত ও ব্যবহৃত হচ্ছে । এতে ছয়টি বৈশিষ্ট সূচক চিহ্ন ব্যবহার করা হয়েছেঃ ফাতহাহ্ (আ), যাম্মাহ্ (উ), কাছরাহ্ (ই), সুকূন (স্বরধ্বনি-মুক্ত), শাদ্দাহ্ (দ্বৈত ব্যাঞ্জনধ্বনি), মদ (স্বর দীর্ঘায়ন; আলিফ এর উপর প্রয়োগ করা হয়)।
ইসলামী উৎস
ইসলামী উৎস হতে জানা যায় যে খলীফা উসমান কর্তৃক প্রামাণ্য পাণ্ডুলিপি তৈরির পর পূর্বের অনুলিপিগুলো বাতিল এবং নষ্ট করে দেয়া হয়েছিল ।
ইসলামী দৃষ্টিভঙ্গীঃ সুন্নী এবং শিয়া
মুসলমানরা বিশ্বাস করে যে, বর্তমানে আমরা যে কুরআনকে দেখি তা আসলে একটি এবং একমাত্র মৌলিক গ্রন্থ যা নাযিলের পর থেকে একটুও বিকৃত হয়নি । এর মৌলিকতা সম্পূর্ণ অক্ষুণ্ণ রয়েছে যার দাবী এই আয়াতটিতেও করা হয়েছে । "নিশ্চয় আমিই কুরআন নাযিল করেছি আর অবশ্যই আমি তার সংরক্ষক।" (কুরআনঃ ১৫ঃ ৯)
কয়েকটি বর্ণনা এবং হাদিসের কারণে কোন কোন ব্যক্তি সন্দেহপোষন করেন, উসমান কর্তৃক সংকলিত কোরআন পূর্ণাঙ্গ কোরআন কি না বা কোরআনের কোন আয়াত বাদ পড়ে গেল কি না। উদাহরণ হিসাবে কোন কোন সুন্নী লেখক বলেন, কিছু আয়াত আবু বকরের সংকলনের আগেই হারিয়ে যায়। যেমন, একদা ওমর ব্যভিচারের শাস্তি সংক্রান্ত আয়াত খু্ঁজতেছিলেন, যা তিনি মুখস্থ জানতেন। কিন্তু পরবর্তীতে দেখা যায়, যে সাহাবীর নিকট তা লিখিত ছিল, তিনি ইয়ামামার যুদ্ধে শহীদ হন। ফলে ঐ আায়তটি হারিয়ে যায়। নবী পত্নী আয়শার উদ্ধৃতি দিয়ে বলা হয় 'রজম সংক্রান্ত আয়াত ও অন্য একটি আয়াত তার বিছানার নিচে ছিল। নবীর দাফনকালে গৃহপালিত পশু তা খেয়ে ফেলে।' মুহাদ্দিসগন হাদীসগুলিকে প্রত্যাখ্যান করেন। কারণ তাদের মতে, হাদীসগুলি তিনটি দোষে দূষ্ট। হাদীসের সনদে অসৎ রাবী রয়েছে, অন্যান্য সহী হাদীসের বিপরীত এবং মতন আংশিক জুড়ে দেয়া হয়েছে। (সুয়াইব আল আরনাত, তাহকিক মুসনাদ আহমাদ বিন হাম্বল ৬/২৬৯)
কতিপয় শিয়া পণ্ডিত বলেন, আলীর পূর্বসূরি - আবু বকর, ওমর, উসমান- ইচ্ছাকৃতভাবে আলীরর খলীফা হওয়া সংক্রান্ত আয়াত বাতিল করেছে। আবার কোন কোন শিয়া এই দাবী করে যে, 'দুটি সূরা আল নুরিয়ান' (The two lights) 'আল ওয়ালিয়া' (the guardian) যা নবী পরিবারের মর্যাদা বিষয়ক, তা উসমান কর্তৃক সংকলিত অনুলিপি থেকে সরিয়ে ফেলা হয়েছে। (Esack Farid.2005. The Qur'an: Learners Guide.pp 89–90)
উপর্যুক্ত বিষয়ে সমসাময়িক পণ্ডিত আল -খই ভিন্ন মত পোষন করেন। খেলাফতের বিষয় নিয়ে তার অভিমত -'আবু বকর, ওমর উসমান কর্তৃক  কোরআন সংকলিত হয় খেলাফত প্রতিষ্ঠার পর। এ সংক্রান্ত আয়াত যদি থাকত, তবে আল্লাহ'র নির্দেশনা অনুসারপ আলী হতেন প্রথম খলীফা। এর জন্য মুসলমানদেরকে 'বনী সকীফায়' মিলিত হওয়ার প্রয়োজন ছিলনা। এমনকি আলী যখন খেলাফতের দায়িত্ব পান, তিনি বিষয়টি নিয়ে কখনো কথা বলেননি। যা থেকে প্রমাণিত হয় যে, আয়াত পরিবর্তনের ধারনাটি অমূলক। [ Al-Khui,Al-Sayyid(1998). The prolegomna to the Qur'an.New York:Oxford University Press. p150]
আল-খইল আরও বলেন, উসমান যে সময়ে খলীফা হিসেবে নিযুক্ত হন সে সময়ে ইসলাম এত দূর পর্যন্ত ছড়িয়ে পড়েছিল যে তিনি বা তার চেয়ে ক্ষমতাশালী কারও পক্ষেও কোরআনের সামান্যতম অংশ পরিবর্তন করা সম্ভব ছিলনা। সে সময়ে কুরআনের মূল্য ও গুরুত্বববোধই একে রদবদল হওয়া থেকে রক্ষা করেছিল। ইসলাম পূর্ব যুগে আরবরা পদ্য মুখস্থকরনকে অনেক গুরুত্ব দিত । এই পদ্ধতি তাদের সংস্কৃতিরই অংশ ছিল এবং তারা এতে অত্যন্ত দক্ষ ছিল। এটা কল্পনা করা কঠিন যে, সর্বশক্তিমান আল্লাহ'র গ্রন্থকে সংরক্ষণ করার ক্ষেত্রে তারা অনুরুপ গুরুত্ব দেয়নি, বিশেষকরে যখন তারা এটা বিশ্বাস করত যে মুখস্থকরনের ফলস্বরূপ তাদেরকে মৃত্যুর পরেও পুরুষ্কৃত করা হবে। তাছাড়া, যদিও উসমান অনুলিপি করার সময় রদবদল করত কিন্তুুু, মুখস্থকারি মুসলমানগনের হৃদয় থেকে কুরআনের সামান্যতম অংশও মুছে ফেলা তার পক্ষে সম্ভব হত না।
সর্বোপরি, উসমান যদি কোরআনে কোন ধরনের পরিবর্তন করত, তবে তাকে হত্যা করার পেছনে কোরআনের পরিবর্তনকেই মূল কারণ হিসাবে চিহ্নিত করা হত। এর কোন দলিল পাওয়া যায়না। আল কুহিল আরো যুক্তি দেখান যে, উসমান কোরআন পরিবর্তন করলে, বিশেষত আলি সংক্রান্ত বিষয়ে, তবে আলি তার খেলাফতকালে অবশ্যই তা সংশোধন করতেন। উল্টো, কোরআনের প্রচার ও প্রসারে তা বলিষ্ঠ ভুমিকাই দেখা যায়।
লেসিথিন
থাম্ব|300x300পিক্সেল| ফসফ্যাটাইডিলকোলিনের একটি উদাহরণ। এটি হলো লেসিথিনের এক ধরনের ফসফোলিপিড। - কোলিন এবং ফসফেট গ্রুপে প্রদর্শিত;  - [[গ্লিসারল ;  - মনস্যাচুরেটেড ফ্যাটি অ্যাসিড ;  - সম্পৃক্ত ফ্যাটি অ্যাসিড ।]] লেসিথিন ( থেকে গ্রিক lekithos " কুসুম ") একটি জেনেরিক শব্দ হলুদ-কটা কোন গ্রুপ মনোনীত হয় চর্বিজাতীয় প্রাণী ও উদ্ভিদ টিস্যু যা হয় ঘটমান পদার্থ বহিরঙ্গ এম্ফিলিক - তারা উভয় পানি এবং চর্বিজাতীয় পদার্থ আকৃষ্ট (এবং তাই উভয় হাইড্রফিলিক এবং লিপোফিলিক ), এবং খাদ্য অঙ্গবিন্যাস মসৃণকরণ, জন্য ব্যবহার করা হয়, সমগোত্রীয় তরল মিশ্রণ, এবং স্টিকিং উপকরণ রদ।
লেসিথিনগুলি হল গ্লিসারোফসফোলিপিডের মিশ্রণ যা ফসফ্যাটাইডিলকোলিন, ফসফ্যাটাইডিলেটোনোলামাইন, ফসফ্যাটাইডিলিনোসিটল, ফসফ্যাটাইডিলসারিন এবং ফসফ্যাটাইডিক অ্যাসিড ।
১৮৪৫ সালে ফরাসি রসায়নবিদ এবং ফার্মাসিস্ট থিয়েডোর গোবলি সর্বপ্রথম লেসিথিন আবিষ্কার করেন। ১৮৫০ সালে, তিনি ফসফ্যাটাইডিলকোলিন ল্যাসিথিন নামকরণ করেছিলেন। গোবলি মূলত ডিমের কুসুম থেকে বিচ্ছিন্ন লেসিথিন — Greek লেকিথোস হ'ল প্রাচীন গ্রীক ভাষায় "ডিমের কুসুম" — এবং ১৮৭৪ সালে ফসফ্যাটাইডিলকোলিনের সম্পূর্ণ রাসায়নিক সূত্র প্রতিষ্ঠা করেছিলেন; এর মধ্যে, তিনি মানুষের ফুসফুস, পিত্ত, মানব মস্তিষ্কের টিস্যু, মাছের ডিম, ফিশ রো, মুরগি এবং মেষের মস্তিস্কে শ্বেত রক্ত সহ বিভিন্ন জৈবিক উপাদানে লেসিথিনের উপস্থিতি প্রদর্শন করেছিলেন।
হেক্সেন, ইথানল, এসিটোন, পেট্রোলিয়াম ইথার বা বেনজিনের মতো দ্রাবকগুলি ব্যবহার করে সহজেই লেসিথিন কেমিক্যালি উত্তোলন করা যায়; বা নিষ্কাশন যান্ত্রিকভাবে করা যেতে পারে। এটি সাধারণত ডিমের কুসুম, সামুদ্রিক উৎস, সয়াবিন, দুধ, র‍্যাপসিড, তুলাবীজ এবং সূর্যমুখী তেলের মতো উত্স থেকে পাওয়া যায়। এটি পানিতে কম দ্রবণীয়তা রয়েছে তবে এটি একটি দুর্দান্ত ইমালসিফায়ার । জলীয় দ্রবণে, এর ফসফোলিপিডগুলি হাইড্রেশন এবং তাপমাত্রার উপর নির্ভর করে লিপোসোম, বিলেয়ার শিটস, মাইকেলেস বা লেমেলারের কাঠামো তৈরি করতে পারে। এটি এক ধরনের সার্ফ্যাক্ট্যান্টের ফলস্বরূপ যা সাধারণত এম্পিপ্যাথিক হিসাবে শ্রেণিবদ্ধ হয়। লেসিথিন একটি খাদ্য যুক্ত এবং ডায়েটরি পরিপূরক হিসাবে বিক্রি হয়। রান্নায়, এটি কখনও কখনও ইমুলিফায়ার হিসাবে এবং স্টিকিং প্রতিরোধের জন্য ব্যবহৃত হয়, উদাহরণস্বরূপ নন-স্টিক রান্নার স্প্রেতে ।
পারমাণবিক বল
পারমাণবিক বল বা নিউক্লীয় বল (অথবা নিউক্লিয়ন–নিউক্লিয়ন মিথষ্ক্রিয়া) হল পরমাণুতে প্রোটন ও নিউট্রনের মধ্যে ক্রিয়াশীল বল। নিউট্রন এবং প্রোটন উভয়েই নিউক্লিয়ন, এবং নিউক্লীয় বল দ্বারা প্রায় একইভাবে প্রভাবিত হয়। প্রোটনের +1 e চার্জ থাকার দরুণ একটি বিকর্ষক বৈদ্যুতিক বল অনুভব করে, কিন্তু নিকটদূরত্বে নিউক্লীয় বল এই বিকর্ষণ বলের চেয়ে বেশি প্রভাবশীল। পারমাণবিক বলের কারণেই প্রোটন ও নিউট্রন একত্রিত হয়ে পরমাণুর নিউক্লিয়াস গঠন করে।
~১ ফেমটোমিটার (fm, বা ১.০ × ১০−১৫ মিটার) দূরত্বে নিউক্লিয়নসমূহের মধ্যে পারমাণবিক বল প্রচণ্ড আকর্ষণ উৎপন্ন করে, কিন্তু ~২.৫fm এর বেশি দূরত্বে খুব দ্রুত এর প্রাবল্যের পতন ঘটে এবং লক্ষণীয় প্রভাব হারিয়ে যায়। অন্যদিকে, ০.৭ fm এর কম দূরত্বে পারমাণবিক বল বিকর্ষক হয়ে যায়। এই বিকর্ষক বৈশিষ্ট্য নিউক্লিয়াসের আকারের নিম্নসীমার জন্য দায়ী, কেননা নিউক্লিয়নগুলো এই বল অতিক্রম করে আরও কাছাকাছি আসতে পারে না। তুলনামূলকভাবে, পরমাণুর আকার, এই দূরত্বের তুলনায় পাঁচ ঘাত বেশি। পারমাণবিক বল কোন সরল বল নয়, কারণ এটি নিউক্লিয়নের স্পিন এর ওপর নির্ভর করে, এর স্থিতিস্থাপক বৈশিষ্ট্য আছে, এবং নিউক্লিয়নের আপেক্ষিক ভরবেগের সথেও সম্পর্কিত হতে পারে। পারমাণবিক বল, পাঁচটি মৌলিক বলের অন্তর্গত।
পারমাণবিক শক্তি কেন্দ্রে এবং পারমাণবিক অস্ত্রে ব্যবহৃত শক্তির উৎস হিসেবে নিউক্লীয় বলের গুরুত্বপূর্ণ ভূমিকা রয়েছে। চার্জযুক্ত প্রোটনসমূহের তড়িৎ বিকর্ষণ পরাভূত করে তাদের একত্রে আবদ্ধ করার জন্য কাজ (শক্তি) প্রয়োগ করতে হয়। পারমাণবিক বল দ্বারা প্রোটন-নিউট্রনের সমন্বয়ে নিউক্লিয়াস গঠনকালে সেই শক্তি সঞ্চিত হয়। পরমাণুর নিউক্লিয়াসের ভর, এর অন্তস্থ নিউক্লিয়নগুলোর মোট ভরের চেয়ে কম হয়। ভরের এই পার্থক্য হচ্ছে ভর ত্রুটি, যা কাঠামোটিতে প্রযুক্ত শক্তির সমতুল্য হিসেবে দেখানো যায়। একটি নিউক্লিয়াস ভেঙে নিউক্লিয়নে ফিরে যাবার সময় নিউক্লীয় যোজন শক্তি নির্গত হয়। এটি হচ্ছে এক ধরনের তড়িৎচুম্বকীয় বিভব শক্তি, যা চার্জযুক্ত নিউক্লীয় কণার ওপর পারমাণবিক বলের প্রভাব বিলুপ্ত হওয়ার সময় নির্গত হয়।
নিউক্লীয় বলের পরিমাপ, আংশিকভাবে পরীক্ষালদ্ধ কিছু সমীকরণের ওপর নির্ভরশীল। এই সমীকরণগুলো নিউক্লিয়নসমূহের মধ্যস্থ বিভব শক্তির ব্যাখ্যা করে। (সাধারণত কণা পর্যায়ের কাঠামোকে বিভব শক্তি দ্বারা সরলভাবে বর্ণনা করা যায়; বিভবের ঋণাত্বক নতি ভেক্টর বলের সমান।) এসব সমীরকণের ধ্রুবক রাশিগুলোর মানও পরীক্ষালদ্ধ। নিউক্লিয়ন-নিউক্লিয়ন মিথষ্ক্রিয়ার বৈশিষ্ট্য বর্ণনার প্রচেষ্টায় এই বিভব কাজে আসে। মান নির্ণয়ের পর এসব কণা বিভবকে বিভিন্ন সমীকরণে প্রয়োগ করা যায়, যেমন শ্রোডিঙার সমীকরণ দ্বারা নিউক্লিয়ন কাঠামোর কোয়ান্টাম বৈশিষ্ট্য নির্ধারণের ক্ষেত্রে।
১৯৩২ সালে নিউট্রন আবিষ্কার এর পর জানা যায়, পারমাণবিক নিউক্লিয়াস প্রোটন ও নিউট্রন মিলে তৈরি, যারা একটি আকর্ষক বল দ্বারা সংযুক্ত থাকে। ১৯৩৫ সালের মধ্যে নিউক্লীয় বলের ধারণাটি স্বীকৃতি পেয়ে গিয়েছিল, এবং বলটি মেসন কণা দ্বারা প্রবাহিত বলে কল্পনা করা হত। এই তাত্ত্বিক ধারণায় ইউকাওয়া বিভবের সংজ্ঞা অন্তর্ভুক্ত ছিল, যা প্রথমদিককার একটি নিউক্লীয় বিভবের উদাহরণ। ১৯৪৭ সালে একটি পরীক্ষায় মেসন কণা আবিষ্কৃত হয়। ১৯৭০ এর মধ্যে কোয়ার্ক কাঠামো তত্ত্ব বিকশিত হয়, যেখানে মেসন এবং নিউক্লিয়ন কণাগুলো কোয়ার্ক এবং গ্লুয়ন দ্বারা গঠিত বলে ব্যাখ্যা করা হয়। এই কাঠামো অনুযায়ী, পাশাপাশি অবস্থিত নিউক্লিয়নের মধ্যে মেসন বিনিময় থেকে নিউক্লীয় বলের উদ্ভব ঘটে, এবং বলটি মূলত সবল নিউক্লীয় বলের অবশিষ্টাংশ বলে প্রতীয়মান হয়।
বর্ণনা
নিউক্লীয় বল সাধারণত নিউক্লিয়নের সংশ্লিষ্ট বলে গণিত হলেও এটি মূলত হ্যাড্রন বা কোয়ার্ক-গঠিত কণাসমূহের মধ্যে কাজ করে। কণাসমূহ ~ ০.৭ fm এর চেয়ে নিকটাবস্থায় এলে (স্পিন সাপেক্ষে) বলটি বিকর্ষক হয়ে ওঠে, যা নিউক্লিয়নসমূহের মধ্যে একটি গড়পড়তা নূন্যতম দূরত্ব বজায় রাখে। এই বিকর্ষক বৈশিষ্ট্যটি সমরূপ নিউক্লিয়নসমূহের মধ্যে পাউলির অপবর্জন নীতি থেকে উদ্ভূত। ভিন্ন জাতীয় দুটি নিউক্লিয়নের অন্তর্গত সমরূপ কোয়ার্কসমূহের মধ্যেও পাউলি অপবর্জন কার্যকর হতে পারে।
ক্ষেত্র প্রাবল্য
০.৭ fm এর বেশি দূরত্বে নিউক্লীয় বল আকর্ষক বৈশিষ্ট্য অর্জন করে, এবং নিউক্লিয়নসমূহের মধ্যে ০.৯ fm দূরত্বে সর্বোচ্চ শক্তি প্রদর্শন করে। তবে এর বেশি দূরত্বে বলটি দ্রুত কমতে থাকে এবং ২.০ fm দূরত্বে একদমই নগণ্য হয়ে যায়। প্রসঙ্গত, নিউক্লিয়নের ব্যাসার্ধ সাধারণত ০.৮ fm হয়।
নিকট দূরত্বে (~ <১.৭ fm) পারমাণবিক বলের আকর্ষণ শক্তি কুলম্ব বিকর্ষণের চেয়ে প্রবল হয়, ফলে নিউক্লিয়াসে প্রোটনসমূহের মধ্যকার বিকর্ষণকে অতিক্রম করে তাদের সংঘবদ্ধ করতে পারে। তবে কুলম্ব বিকর্ষণের প্রভাব বেশি দূরত্বে বিস্তৃত, তাই ২ থেকে ২.৫ fm দূরত্বে এটিই প্রোটনগুলোর মধ্যে প্রধান কার্যকর বলে পরিণত হয়।
নিউক্লীয় বলের একটি স্পিন-নির্ভর অনুষঙ্গ রয়েছে। সমন্বিত স্পিনের নিউক্লিয়নগুলোর মধ্যে বলটি প্রবলতর। একই জাতীয় দুটি কণার মধ্যে বলটির শক্তি তাদের আবদ্ধ করার মত যথেষ্ট শক্তিশালী নয়, কেননা পরস্পরের নিকটস্থ বা একই কোয়ান্টাম দশাস্থিত দুটি সমরূপ কণার স্পিন ভেক্টর অবশ্যই বিপরীতমুখী হতে হয়। ফার্মিয়নের এই প্রয়োজনীয়তা পাউলি অপবর্জন নীতি হতে উদ্ভূত। ভিন্নধর্মী ফার্মিয়ন কণা (যেমন একটি নিউট্রন ও একটি প্রোটন) পরস্পরের নিটকবর্তী হলেও স্পিন সমন্বিত রাখতে পারে এবং এক্ষেত্রে পাউলির নীতি ভঙ্গ হয় না, এবং নিউক্লীয় বল কণাগুলোকে সংঘবদ্ধ করতে পারে কারণ ভিন্ন স্পিনের কণাযুগলের মধ্যে বলটির প্রাবল্য বেশি।
নিউক্লীয় বলের একটি স্থিতিস্থাপক বৈশিষ্ট্যও রয়েছে যা নিউক্লিয়নের স্পিন ও কৌণিক ভরবেগের ওপর নির্ভর করে, এবং এর ফলে নিউক্লিয়াসের আদর্শ গোলাকার কাঠামোয় বিকৃতি হয়।
নিউক্লীয় যোজন
একটি নিউক্লিয়াসকে অযুগ্ন প্রোটন ও নিউট্রনে বিভক্ত করতে হলে পারমাণবিক বলের বিরুদ্ধে কাজ করতে হয়। আবার বিপরীতভাবে, একাধিক নিউক্লিয়ন বা নিউক্লিয়াস থেকে একটি নিউক্লিয়াস গঠনের সময় নিউক্লীয় যোজন শক্তি নির্গত হয়। ভর-শক্তি সমতা (তথা E = mc2) সূত্র অনুসারে, ওই শক্তি নির্গমনের ফলে নিউক্লিয়াসের ভর তার সদস্য নিউক্লিয়নগুলোর মোট ভরের তুলনায় কম হয়, এবং তথাকথিত "ভর ত্রুটি" পরিলক্ষিত হয়।
পারমাণবিক বল নিউট্রন ও প্রোটনের সাপেক্ষে প্রায় অপরিবর্তিত থাকে। এই বৈশিষ্ট্য হল চার্জ স্বাধীনতা। এই বল নিউক্লিয়নসমূহের স্পিনের ওপর নির্ভর করে, কারণ এর একটি বিকেন্দ্রিক বা স্থিতিস্থাপক অনুষঙ্গ রয়েছে। বলের এই অংশটি চক্রীয় কৌণিক ভরবেগ সংরক্ষণ করে না (যা কেন্দ্রীয় শক্তি দ্বারা সংরক্ষিত হয়ে থাকে)।
ওয়ার্নার হাইজেনবার্গের প্রস্তাবনা অনুসারে, যে প্রতিসাম্য থেকে সবল শক্তির জন্ম হয় তা হল: প্রোটন এবং নিউট্রন কেবল চার্জ ব্যতীত অন্য সব দিক দিয়ে অভিন্ন (যদিও এই সমতা নিখুঁত নয়, কারণ নিউট্রনসমূহ প্রোটনের তুলনায় অতি সামান্য ভারী হয়)। তাই প্রোটন এবং নিউট্রনকে একই কণা হিসেবে দেখা হয়, যাদের আইসোস্পিন কোয়ান্টাম সংখ্য ভিন্ন; গতানুগতিকভাবে, প্রোটেনের আইসোস্পিন আপ এবং নিউট্রনের আইসোস্পিন ডাউন। SU(2) আইসোস্পিন রূপান্তরের অধীনে, কণাসমূহের অন্যান্য মিথষ্ক্রিয়ার মত সবল মিথষ্ক্রিয়াও অপরিবর্তনশীল থাকে। পরস্পর-ক্রিয়াশীল কণাগুলোর মোট আইসোস্পিনের মান ০ হলেই কেবল সবল আকর্ষণ উপস্থিত থাকে, যা পরীক্ষা দ্বারা সমর্থিত।
হালকা নিউক্লিয়াসের যোজন শক্তির পর্যবেক্ষণ এবং বিক্ষেপণ পরীক্ষাই হল পারমাণবিক বল সম্পর্কে বর্তমানে প্রাপ্ত ধারণার উৎস।
পারমাণবিক বলের উদ্ভব ঘটে নিউক্লিয়নসমূহের মধ্যে কাল্পনিক (ভার্চুয়াল) লঘু মেসন কণার হস্তান্তর থেকে, যেমন কাল্পনিক পাইয়ন, এবং স্পিনসম্পন্ন রো এবং ওমেগা ভেক্টর মেসন। এই "কাল্পনিক মেসন" কাঠামোতে ভেক্টর মেসনগুলোই নিউক্লীয় বলের স্পিন-নির্ভরতার কারণ।
পারমাণবিক বা নিউক্লীয় বল, পূর্বপ্রচলিত দুর্বল মিথষ্ক্রিয়া বা দুর্বল নিউক্লীয় বল হতে ভিন্ন। দূর্বল মিথষ্ক্রিয়া চারটি মৌলিক মিথষ্ক্রিয়ার মধ্যে একটি, এবং বিটা ক্ষয় এর মত প্রক্রিয়ায় ভূমিকা রাখে। দূর্বল নিউক্লীয় বল নিউক্লিয়নের পারস্পরিক ক্রিয়ায় ভূমিকা রাখে না, তবে এটি নিউট্রন থেকে প্রোটন এবং বিপরীতমুখী রূপান্তরের জন্য দায়ী।
ইতিহাস
জেমস চ্যাডউইক ১৯৩২ সালে নিউট্রন আবিষ্কারের মধ্য দিয়ে পারমাণবিক বিজ্ঞানের সূচনা করেন, এবং সূচনাকাল থেকেই এই ক্ষেত্রের কেন্দ্রে রয়েছে পারমাণবিক বল। নিউক্লিয়নসমূহের মধ্যস্থ ক্রিয়া-প্রতিক্রিয়া বা নিউক্লিয়ন-নিউক্লিয়ন বল (NN forces) দ্বারা পদার্থের পরমাণুর সামগ্রিক বৈশিষ্ট্যের ব্যাখ্যা করাই হল নিউক্লীয় বিজ্ঞানীদের চিরাচরিত লক্ষ্য।
নিউট্রন আবিষ্কারের কয়েকমাস পরেই ওয়ার্নার হাইজেনবার্গ  এবং দিমিত্রি ইভানেনকো প্রোটন-নিউট্রন ভিত্তিক নিউক্লিয়াসের কাঠামোর প্রস্তাব করেন। হাইজেনবার্গ এজন্য কোয়ান্টাম তত্ত্বের আশ্রয় নিয়েছিলেন, যা ছিল সে সময়ের সাপেক্ষে একটি অসাধারণ পন্থা, এবং নিউক্লিয়াসকে একটি কোয়ান্টাম কাঠামো হিসেবে ব্যাখ্যায় অসামান্য অগ্রগতি এনেছিল। নিউক্লিয়নসমূহের বন্ধনে নিউক্লীয় বিনিময় শক্তির ধারণাটিও হাইজেনবার্গই প্রথম উত্থাপন করেন। তিনি প্রোটন এবং নিউট্রনকে একই কণার ভিন্ন কোয়ান্টাম দশা হিসেবে দেখতেন, যাদের পার্থক্য কেবল কেবল আইসোস্পিন কোয়ান্টাম সংখ্যায়।
নিউক্লিয়াস কাঠামোর প্রারম্ভিক আর একটি তত্ত্ব ছিল ১৯৩০ দশকের তরল বিন্দু কাঠামো। সকল স্থিতিশীল নিউক্লিয়াসে প্রতিটি নিউক্লিয়নের গড় বন্ধন শক্তি, একটি জলবিন্দুর পরমাণুসমূহের মতই প্রায় সমান। তরল বিন্দু কাঠামোতে নিউক্লয়িাসকে এক ফোঁটা অসংকোচনীয় পারমাণবিক তরল হিসেবে গণ্য করা হয়, যেখানে নিউক্লিয়নগুলো তরলের পরমাণুর ভূমিকা নেয়। এই কাঠামোটি সর্বপ্রথম প্রস্তাব করেছিলেন জর্জ গ্যামফ, এবং পরে এর উন্নতি সাধন করেছেন নিলস বোর, হাইজেনবার্গ, এবং কার্ল ফ্রিডরিখ ফন ভাইৎস্যেকার। এই কাঠামোটি নিউক্লিয়াসের সমস্ত বৈশিষ্ট্যের ব্যাখ্যা দিতে না পারলেও গোলাকার কাঠামোটি  ব্যাখ্যা করতে সক্ষম হয়েছিল, এবং নিউক্লিয় বন্ধন শক্তিরও একটি ভাল ধারণা দিতে পেরেছিল।
পারমাণবিক শক্তির বর্ণনার প্রথম প্রয়াস এসেছিল ১৯৩৪ সালে হিদেকি ইউকাওয়ার গবেষণায়। তার তত্ত্ব অনুসারে নিউক্লিয়নসমূহের মিথষ্ক্রিয়ার মধ্যস্থতা করে বৃহৎ ভরের বোসন (মেসন) কণা। কোয়ান্টাম ক্রোমোডায়নামিক্স (QCD) মেসন তত্ত্বের মৌলিকত্ব বিলুপ্ত হলেও এই মেসন-বিনিময় কাঠামোটিই এখন পর্যন্ত NN বিভব গণনার সবচেয়ে কার্যকর উপায়। ইউকাওয়া বিভব (বা পরীক্ষিত কুলম্ব বিভব) হল নিম্নরূপ:
এখানে g হল বিভবের বিস্তার, \mu ইউকাওয়া কণা ভর, এবং r কণাটির ব্যাসার্ধীয় দূরত্ব। বিভবটি মোনোটোন হারে বর্ধিষ্ণু, যা ইঙ্গিত করে যে বলটি সবসময়ই আকর্ষক। ধ্রুবকগুলোর মান পরীক্ষালদ্ধ। ইউকাওয়া বিভবটি কেবল কণাসমূহের দূরত্বের ওপর নির্ভর করে, তাই এটি নিউক্লীয় শক্তিকে একটি কেন্দ্রীয় শক্তি হিসেবে গণনা করে।
১৯৩০ দশক জুড়ে কলাম্বিয়া বিশ্ববিদ্যালয়ে আই. আই. রাবির নেতৃত্বাধীন একটি দল নিউক্লিয়াসের চৌম্বক মোমেন্ট নির্ণয়ের জন্য চৌম্বক অনুরণন কৌশল উদ্ভাবন করেছিল। এভাবে প্রাপ্ত পরিমাপ থেকে ১৯৩৯ সালে আবিষ্কৃত হয় যে ডিউটেরনে একটি তড়িৎ কোয়াড্রাপোল মোমেন্টও উপস্থিত রয়েছে। একটি প্রোটন এবং একটি নিউট্রন দ্বারা গঠিত ডিউটেরন হল সরলতম পারমাণবিক কাঠামোগুলোর একটি। এই আবিষ্কারের মাধ্যমে জানা যায় যে ডিউটেরনের কাঠামো সম্পূর্ণ প্রতিসম নয়, যা নিউক্লিয়নসমূহকে আবদ্ধকারী নিউক্লীয় বল সম্পর্কে মূল্যবান তথ্য প্রদান করেছিল। বিষেশত, ওই পরীক্ষার ফলাফল থেকে জানা গিয়েছিল যে নিউক্লীয় বলটি কোন কেন্দ্রীয় বল নয়, বরং একধরনের স্থিতিস্থাপক বৈশিষ্ট্যধারী। হানস বিথ এর মতে, ডিউটেরনের কোয়াড্রাপোল মোমেন্টের আবিষ্কার ছিল পারমাণবিক বিজ্ঞানের প্রথম দিকের একটি অন্যতম গুরুত্বপূর্ণ ধাপ।
ঐতিহাসিকভাবে, পারমাণবিক বলের প্রপঞ্চবৈজ্ঞানিক ব্যাখ্যা গঠন করা ছিল খুবই কঠিনসাধ্য। এই উদ্দেশ্যে প্রথম অর্ধ-পরীক্ষামূলক কাঠামোর উত্থাপিত ১৯৫০ এর দশকে, যেমন উড‌্স-স্যাক্সন বিভব প্রস্তাবনা (১৯৫৪)। ১৯৬০ এবং ৭০ এর দশকে নিউক্লীয় বল সম্পর্কিত তাত্ত্বিক এবং পরীক্ষমূলক উভয় ক্ষেত্রেই ব্যাপক প্রগতি ঘটে। এসময় অন্যতম প্রভাব বিস্তারকারী একটি তত্ত্ব ছিল রেইড বিভব (১৯৬৮)।
সাম্প্রতিক গবেষণাসমূহ নিউক্লীয় শক্তির সুক্ষ্মতর বিষয়ে মনোযোগ দিচ্ছে, যেমন, চার্জের সঙ্গে এর সম্পর্ক, πNN যুগল ধ্রুবকের নিখুঁত মান নির্ণয়, দশা পরিবর্তন ক্রিয়ার উন্নত বিশ্লেষণ, উচ্চতর সুক্ষ্মতার NN বিভব এবং NN উপাত্ত, মধ্য থেকে উচ্চ শক্তিতে NN বিক্ষেপণ,এবং QCD থেকে পারমাণবিক বলে উপনীত হবার প্রচেষ্টা।
সবল মিথষ্ক্রিয়ার অবশেষ হিসেবে ব্যাখ্যা
পারমাণবিক বলটি মৌলিক সবল মিথষ্ক্রিয়ার অবশিষ্টাংশ। সবল মিথষ্ক্রিয়া হল একটি আকর্ষক বল যা কোয়ার্কের মধ্যে ক্রিয়া করে নিউক্লিয়নসমূহ গঠন করে। এই বল গ্লুয়ন দ্বারা প্রবাহিত হয়। গ্লুয়ন কণা তড়িৎ চার্জের মত তবে তার চেয়ে শক্তিশালী রঙিন চার্জ দ্বারা কোয়ার্কগুলোকে আবদ্ধ রাখে। কোয়ার্ক, গ্লুয়ন প্রভৃতির ক্রিয়াকলাপ নিউক্লিয়নের মধ্যেই সীমিত থাকে, তবে তার প্রভাবক্ষেত্র নিউক্লিয়ন সীমানার কিছুটা বাইরে প্রসারিত হয়, এবং পারমাণবিক বলের জন্ম দেয়।
নিউক্লীয় বলগুলো নিউক্লিয়নসমূহের ভিতর কাজ করে, এবং রসায়নে বর্ণিত অণু-পরমাণুর অন্তস্থ লন্ডন শক্তির অনুরূপ। পরমাণুর গাঠনিক তড়িৎ-আকর্ষণ (যেমন নিউক্লিয়াস ও ইলেকট্রনের মধ্যস্থ বল) অপেক্ষা এধরনের বল অনেকটাই ক্ষীণ, এবং এদের প্রভাবক্ষেত্র খুবই সংকীর্ণ, কারণ এসব বল নিরপেক্ষ পরমাণুর অভ্যন্তরে খুবই ক্ষুদ্র চার্জ পার্থক্য থেকে উৎপন্ন। একইভাবে, নিউক্লিয়নসমূহ গ্লুয়নের শক্তি বাতিলকারী কোয়ার্ক দ্বারা গঠিত হলেও কোয়ার্ক-গ্লুয়নের কিছু সমন্বয় নিউক্লিয়ন থেকে ছাড়া পায়, এবং অল্প-পাল্লার নিউক্লীয় বলক্ষেত্র হিসেবে প্রতীয়মান হয়, যা অল্প দূরত্বে এক নিউক্লিয়ন থেক অন্য নিউক্লিয়নে কাজ করতে পারে। তবে এই নিউক্লীয় বল, নিউক্লিয়নের অন্তস্থ গ্লুয়ন বল অপেক্ষা খুবই দুর্বল, এবং খুবই অল্প পরিসরে কার্যকর থাকে। তথাপি, এই বল ক্ষুদ্র দূরত্বে নিউট্রন ও প্রোটনকে আবদ্ধ রাখার মত শক্তিশালী, এবং নিউক্লিয়াসে প্রোটনসমূহের তড়িৎ বিকর্ষণকে পরাস্ত করতে সক্ষম।
কখনও কখনও নিউক্লীয় বলকে অবশিষ্ট সবল বল (residual strong force) বলা হয়। এই নামটি ১৯৭০ সালে QCD তত্ত্ব গঠনকালে প্রচলিত হয়েছে। এর পূর্বে সবল নিউক্লীয় বল বলতে আন্ত-নিউক্লিয়ন বিভব বোঝানো হত, তবে কোয়ার্ক কাঠামো বিকশিত হবার পর QCD এর অর্থে ব্যবহৃত হচ্ছে।
নিউক্লিয়ন–নিউক্লিয়ন বিভব
দ্বি-নিউক্লিয়ন কাঠামোতে, যেমন ডিউটেরনে, পরমাণুর নিউক্লিয়াস এবং প্রোটন-প্রোটন ও নিউট্রন-প্রোটন জুটিগুলো NN বল পরীক্ষার জন্য উত্তম। নিউক্লিয়নগুলোতে ইউকাওয়া পটেনশিয়ালের মত একটি বিভব প্রয়োগ করে তা শ্রোডিঙার সমীকরণের সাহায্যে এ কাঠামোর ব্যাখ্যা করা সম্ভব। বিভবটির গঠন প্রপঞ্চবৈজ্ঞানিকভাবে পরিমাপ দ্বারা পাওয়া যায়, তবে দূরপাল্লার মিথষ্ক্রিয়ার ক্ষেত্রে মেসন-হস্তান্তর তত্ত্বও সহায়তা করে। বিভবের বৈশিষ্ট্য নির্ণয় করা হয় নিরীক্ষামূলক উপাত্ত থেকে, যেমন ডিউটেরনের যোজন শক্তি, NN দশান্তর, কিংবা NN স্থিতিস্থাপক বিক্ষেপণের প্রস্থচ্ছেদ।
সর্বাধিক প্রচলিত NN বিভবসমূহ হল প্যারিস, আর্গন এভি১৮, সিডি-বন, এবং নিমেজেন বিভব।
আধুনিকতর একটি পদ্ধতি হল নিউক্লিয়ন-নিউক্লিয়ন এবং ত্রি-নিউক্লিয়ন ব্যবস্থার ব্যাখ্যার জন্য প্রযোজ্য কার্যকর ক্ষেত্র তত্ত্ব গঠন করা। কোয়ান্টাম হ্যাড্রোডায়নামিক্স ক্ষেত্র তত্ত্বটি পারমাণবিক বলের জন্য উপযুক্ত; এটি রঞ্জন মিথষ্ক্রিয়ার জন্য QCD এবং তড়িৎচুম্বকীয় মিথষ্ক্রিয়ায় QED এর সাথে তুলনীয়। উপরন্তু, একটি কার্যকর ক্ষেত্র তত্ত্ব (কাইরাল বিচলন তত্ত্ব) ব্যবহার করে কাইরাল প্রতিসাম্য লঙ্ঘনের ঘটনাও নীরিক্ষা করা যায়, এবং পাইয়ন বিনিময় কণার মধ্যস্থতায় নিউক্লিয়নের মিথষ্ক্রিয়ায় বিচলন গণনায়ও সাহায্য করে।
নিউক্লিয়ন থেকে নিউক্লিয়াস
নিউক্লীয় পদার্থবিজ্ঞানের সামগ্রিক লক্ষ্য হল নিউক্লিয় মিথষ্ক্রিয়া দ্বারা সমস্ত পারমাণবিক ক্রিয়াকলাপের ব্যাখ্যা করা। একে মাইক্রোস্কোপিক বা ab initio পদ্ধতি বলা হয়। তবে এই লক্ষ্য অর্জনের পথে দুটি বড় বাধা উপস্থিত:
এটি একটি সক্রিয় গবেষণাক্ষেত্র। সর্বোচ্চ A = ১২ ভর সংখ্যার জন্য দুই- এবং তিন-নিউক্লিয়ন বিভব গণনার কৌশল আবিষ্কৃত হয়েছে। কম্পিউটেশন কৌশলে প্রতিনিয়ত উৎকর্ষ সাধনের মাধ্যমে নিউক্লীয় শেলের সুক্ষ্মতর গঠনবর্ণনা অর্জিত হচ্ছে।
পারমাণবিক বিভব
নিউক্লিয় মিথষ্ক্রিয়া বর্ণনার একটি উপায় হল স্বতন্ত্র নিউক্লিয়নসমূহের পরিবর্তে সম্পূর্ণ নিউক্লিয়াসের জন্য বিভব গণনা করা। একে ম্যাক্রোস্কোপিক পদ্ধতি বলা হয়। যেমন, নিউক্লিয়াসের বিভবে বাস্তব ও অবাস্তব অংশের সমন্বয়ে গঠিত একটি সমতলীয় তরঙ্গের সাহায্যে নিউক্লিয়াস থেকে নিউট্রনের বিক্ষেপণ ব্যাখ্যা করা যায়। এই কাঠামোটিকে অনেক সময় দৃশ্যমান বা অপটিকাল কাঠামো বলা হয় কারণ এটি অস্বচ্ছ কাঁচ গোলকে আলোক বিক্ষেপণের অনুরূপ।
নিউক্লিয় বিভব স্থানীয় অথবা সার্বজনীন হতে পারে। স্থানীয় বিভব সংকীর্ণ শক্তিসীমা বা সংকীর্ণ নিউক্লিয় ভরসীমার মধ্যে কার্যকর। অন্যদিকে সার্বজনীন বিভব শক্তি ও ভরের ফাংশন বলে যেকোন মানের শক্তি ও ভরের সাপেক্ষে কার্যকর। সার্বজনীন বিভব অপেক্ষাকৃত জটিল এবং গণনায় নির্ভুলতা কম, তবে এর বাস্তবিক প্রয়োগক্ষেত্র ব্যাপক।
নূরুল আবেদীন নোবেল
নূরুল আবেদীন (জন্ম: ৭ সেপ্টেম্বর, ১৯৬৪) চট্টগ্রামে জন্মগ্রহণকারী প্রথিতযশা সাবেক বাংলাদেশী আন্তর্জাতিক ক্রিকেটার। ১৯৮৬ থেকে ১৯৯০ সময়কালে বাংলাদেশ ক্রিকেট দলের অন্যতম সদস্য ছিলেন তিনি। দলে তিনি মূলতঃ ডানহাতি ব্যাটসম্যান হিসেবে খেলতেন নোবেল ডাকনামে পরিচিত নূরুল আবেদীন। এছাড়াও, ডানহাতে মিডিয়াম বোলিংয়ে পারদর্শিতা দেখিয়েছেন তিনি।
প্রারম্ভিক জীবন
বাংলাদেশের আন্তর্জাতিক ক্রিকেটের ঊষালগ্নে অংশগ্রহণকারী অন্যতম ক্রিকেটার মিনহাজুল আবেদীন নান্নু’র বড় ভাই তিনি। ’৮০ ও ’৯০-এর দশকে ঢাকার ক্রিকেট লীগে ভ্রাতৃদ্বয় দূর্দাণ্ড প্রতাপে খেলেছেন। তবে, আন্তর্জাতিক ক্রিকেট অঙ্গনে বাংলাদেশ জাতীয় ক্রিকেট দলে তিনি নিয়মিতভাবে খেলার সুযোগ পাননি। তিনি তাঁর ভাইয়ের ন্যায় স্বভাবজাত খেলোয়াড়ের মর্যাদা পাননি। প্রায়শঃই তাঁকে দল নির্বাচকমণ্ডলী কর্তৃক উপেক্ষিত হতে হতো।
আন্তর্জাতিক ক্রিকেট
গাজী আশরাফ হোসেন লিপু'র নেতৃত্বে এশিয়া কাপে ৩১ মার্চ, ১৯৮৬ তারিখে আনুষ্ঠানিকভাবে বাংলাদেশ সর্বপ্রথম একদিনের আন্তর্জাতিক ক্রিকেটে পাকিস্তানের বিপক্ষে অংশগ্রহণ করে। মোরাতুয়ার টাইরোন ফার্নান্দো স্টেডিয়ামে ‘জন প্লেয়ার গোল্ড লীফ ট্রফি’ নামে পরিচিত এশিয়া কাপের দ্বিতীয় আসরের দ্বিতীয় খেলায় গাজী আশরাফ, গোলাম নওশের, গোলাম ফারুক, হাফিজুর রহমান, জাহাঙ্গীর শাহ, মিনহাজুল আবেদীন, নুরুল আবেদীন, রফিকুল আলম, রাকিবুল হাসান, সামিউর রহমান ও শহীদুর রহমানের ওডিআইয়ে একযোগে অভিষেক ঘটে। এ খেলাটিই যে-কোন আইসিসি পূর্ণাঙ্গ সদস্যের বিপক্ষে বাংলাদেশের প্রথম ওডিআই খেলা। খেলায় তিনি দলের পক্ষে ব্যাটিং উদ্বোধন করার গৌরব অর্জন করেন। কিন্তু দূর্ভাগ্যজনকভাবে তৃতীয় বলে শূন্য রানে আউট হয়ে প্যাভিলিয়নে ফিরে আসতে বাধ্য হন। প্রতিযোগিতা শুরুর এক সপ্তাহ পূর্বে পাকিস্তান এ জোনের বিপক্ষে স্মরণীয় ১০২ রান তুলেন তিনি। অধিনায়ক গাজী আশরাফের সাথে দ্বিতীয় উইকেট জুটিতে ১৩৫ রান সংগ্রহ করেন। সি জোন দলের বিপক্ষেও ৫০ রানসহ প্রথিতযশা ক্রিকেটার রকিবুল হাসানের সাথে শতরানের জুটি গড়েন।
পাঁচ বছরের খেলোয়াড়ী জীবনে সর্বমোট ৪টি একদিনের আন্তর্জাতিকে অংশ নেয়ার সুযোগ ঘটে তার। মাত্র ১৫ রান তুলেন তিনি ও ওভারপ্রতি ১.৫ রান তুলতে সক্ষম হন। শেষ ওডিআইটি ছিল কলকাতায় ৩১ ডিসেম্বর, ১৯৯০ তারিখে শ্রীলঙ্কার বিপক্ষে।
আইসিসি ট্রফি
আন্তর্জাতিক ক্রিকেটে সফলতা না পেলেও আইসিসি ট্রফি প্রতিযোগিতায় দূর্দান্ত খেলেন। তার খেলোয়াড়ী জীবনের স্মরণীয় ক্রীড়ানৈপুণ্য আসে নেদারল্যান্ডসে অনুষ্ঠিত ১৯৯০ সালের আইসিসি ট্রফিতে। ১৯৯০-৯১ মৌসুমে অনুষ্ঠিত ঐ প্রতিযোগিতায় ডেনমার্কের বিপক্ষে ৮৫ ও কানাডার বিপক্ষে ১০৫ রান তুলে বাংলাদেশ দলকে সেমি-ফাইনালে নিয়ে যান। সর্বোপরি ৫ খেলায় ৪৭.০০ গড়ে ২৩৫ রান সংগ্রহ করেছিলেন। তবে, শক্তিধর জিম্বাবুয়ের বিপক্ষে লড়াই করে পরাজিত হলে দলকে বিদায় নিতে হয়েছিল।
ফিরোজা (রং)
ফিরোজা হলো সবজে নীল রঙ, একই নামের খনিজের উপর ভিত্তি করে এই নাম। ফিরোজা শব্দটি ১৭ শতকের এবং ফরাসি ফিরোজা থেকে এসেছে, যার অর্থ "তুর্কি", কারণ খনিজটি ইরানের (পারস্য) ঐতিহাসিক খোরাসান প্রদেশ এবং আফগানিস্তানের খনি থেকে তুরস্কের মাধ্যমে ইউরোপে প্রথম আনা হয়েছিল।  ১৫৭৩ সালে ইংরেজিতে রঙের নাম হিসেবে ফিরোজাকে প্রথম নথিভুক্ত ও ব্যবহার করা হয়।
ফিরোজা নামের X11 রঙটি ডানদিকে প্রদর্শিত হয়।
ফিরোজা রত্ন পাথর
বাম|থাম্ব| [[ফিরোজা রত্নপাথর থেকে রঙটির নামকরণ করা হয়]] ফিরোজা হলো একটি অস্বচ্ছ এবং নীল থেকে সবুজ খনিজ, যা তামা এবং অ্যালুমিনিয়ামের একটি হাইড্রাস ফসফেট, যার রাসায়নিক সংকেত Cu Al 6 (P O 4)4(O H)8·4H2O। এটি বিরল এবং সূক্ষ্ম গ্রেডে মূল্যবান এবং এর অনন্য বর্ণের কারণে হাজার হাজার বছর ধরে এটি একটি রত্ন এবং শোভাময় পাথর হিসেবে মূল্যবান। থাম্ব| [[উজবেকিস্তান|উজবেকিস্তানের বুখারায় পো-ই-কল্যাণ মসজিদের ফিরোজা গম্বুজ]] পুরনো এবং নতুন বিশ্বের অনেক সংস্কৃতিতে, এই রত্নটি হাজার হাজার বছর ধরে একটি পবিত্র পাথর, সৌভাগ্যের আনয়ক বা তাবিজ হিসেবে সম্মানিত হয়েছে। এই দাবির জন্য প্রাচীনতম প্রমাণ পাওয়া গেছে প্রাচীন মিশরে, যেখানে ফিরোজা জড়ানো কবরের আসবাবপত্র আবিষ্কৃত হয়েছিল, যা আনুমানিক ৩০০০ খ্রীষ্টপূর্বের সময়কার। প্রাচীন পারস্য সাম্রাজ্যে, আকাশী-নীল রত্নপাথরগুলো আগে অস্বাভাবিক মৃত্যুর বিরুদ্ধে সুরক্ষা হিসেবে ঘাড়ে বা কব্জিতে ব্যবহার করা হতো। যদি তারা রঙ পরিবর্তন করে তবে পরিধানকারীর সর্বনাশা ভয়ের কারণ রয়েছে বলে মনে করা হতো। ইতিমধ্যে, এটি আবিষ্কৃত হয়েছে যে ফিরোজা রঙ পরিবর্তন করতে পারে। পরিবর্তনটি আলোর কারণে বা প্রসাধনী, ধূলিকণা বা ত্বকের অম্লতা দ্বারা সৃষ্ট রাসায়নিক বিক্রিয়ার কারণে হতে পারে।
ফিরোজা হলো একটি পাথর এবং রঙ যা ইরান, মধ্য এশিয়া এবং রাশিয়ার বড় বড় মসজিদের গম্বুজ এবং অভ্যন্তরের সাথে দৃঢ়ভাবে জড়ানো থাকে।
হালকা ফিরোজা
হালকা ফিরোজা হলো ফিরোজার একটি হালকা স্বর।
ফিরোজা নীল
ফিরোজা নীল বর্ণচাকতিতে ফিরোজার কাছাকাছি একটি রঙ, তবে কিছুটা বেশি নীল।
ইংরেজিতে রঙের নাম হিসেবে ফিরোজা নীলের প্রথম নথিভুক্ত ব্যবহার ছিল ১৯০০ সালে।
মাঝারি ফিরোজা
ডানদিকে ওয়েব রঙের মাঝারি ফিরোজা প্রদর্শিত হয়।
গাঢ় ফিরোজা
ডানদিকে ওয়েব রঙের গাঢ় ফিরোজা প্রদর্শিত হয়।
উজ্জ্বল ফিরোজা
ডান|থাম্ব| একটি টয়োটা সেলিকা জিটি লিফটব্যাক উজ্জ্বল ফিরোজা মেটালিকে দেখানো হয়েছে। ১৯৯০ এর দশকে ফিরোজা গাড়ির জন্য বেশ জনপ্রিয় রঙ ছিল। ডানদিকে উজ্জ্বল ফিরোজা রঙ প্রদর্শিত হয়।
বই পর্যালোচনা (দ্ব্যর্থতা নিরসন)
বই পর্যালোচনা হল সাহিত্য সমালোচনার একটি রূপ, যেখানে একটি বইয়ের বিষয়বস্তু, শৈলী এবং যোগ্যতার ভিত্তিতে বিশ্লেষণ করা হয়।
বই পর্যালোচনায় উল্লেখ হতে পারে:
ইসলামি গণতন্ত্র
ইসলামি গণতন্ত্র হচ্ছে একটি রাজনৈতিক মতাদর্শ যা একটি গণতান্ত্রিক কাঠামোর মধ্যে থেকে ইসলামি মূলনীতি বাস্তবায়ন করে থাকে। ইসলামি রাজনীতি তত্ত্বের ইসলামি গণতন্ত্র তিনটি মূল বিষয়ের উপর প্রতিষ্ঠিতঃ নেতাদেরকে অবশ্যই জনগণের দ্বারা নির্বাচিত হতে হবে, শরিয়ার বিষয়বস্তু মানতে হবে এবং "শূরা" অনুশীলনে প্রতিশ্রুতিবদ্ধ হতে হবে, যা "পরামর্শ" শব্দের আরবি। ইসলামি গণতন্ত্রের অভিব্যক্তি মুসলিম সংখ্যাগরিষ্ঠ দেশগুলিতে ভিন্ন, যেমন শরিয়া ব্যাখাগুলি এক দেশ থেকে আরেক দেশে আলাদা এবং যেখানে রাষ্ট্রীয় আইন শরিয়াহর ভিত্তিতে, সেখানে শরিয়াহর ব্যবহার আরও বিস্তৃত।
মধ্যযুগীয় ইসলামিক জগতে উদারতা ও গণতান্ত্রিক অংশগ্রহণের ধারণাগুলি ইতিমধ্যে উপস্থিত ছিল। রাশিদুন খিলাফত তার সমর্থকদের দ্বারা গণতান্ত্রিক রাষ্ট্রের প্রাথমিক উদাহরণ হিসাবে প্রতিষ্ঠিত হয় এবং দাবি করা হয় যে ইসলামিক জগতে গণতন্ত্রের বিকাশের ফলে অবশেষে সুন্নি-শিয়া বিভক্তির পর স্থগিত হয়ে গিয়েছিল।
সুন্নী দৃষ্টিভঙ্গি
খলিফায়েতের আলোচনাগুলি, বিশেষত রশিদুন খিলাফত, আধুনিক অর্থে গণতান্ত্রিক ছিল না, বরং সিদ্ধান্তের ক্ষমতা মুহাম্মাদ এর উল্লেখযোগ্য ও নির্ভরযোগ্য সঙ্গীদের কাউন্সিল এবং বিভিন্ন উপজাতির প্রতিনিধির (তাদের বেশিরভাগ নির্বাচিত বা নির্বাচিত হয়েছিল তাদের নিজ জাতি কর্তৃক)। এটা অনেক জাতির মধ্যে প্রধানমন্ত্রীর নির্বাচিত হওয়ার মতোই দেখা যায়।
বাংলাদেশী ইসলামী পণ্ডিত খোন্দকার আব্দুল্লাহ জাহাঙ্গীর বলেন, "সার্বভৌমত্ব মানে মালিকানা। এটা সহজ যে সার্বভৌম মানে মালিক। যেমন আমি এই জমির মালিক যা সত্য। আমি এখানে দালান তৈরি করতে পারি, ভেঙ্গে ফেলতে পারি, পার্টিশন করতে পারি, বিক্রি করতে পারি। এই মালিকানা আমার আছে। আবার এই জমি আল্লাহর। এটাও সত্য। আর আসল কথা হল, ইসলামের মতে এই জমি দিয়ে আমি অনেক কিছু করতে পারি, কিন্তু এখানে পতিতালয় বানাতে পারি না। মানুষের মালিকানা সীমিত; আল্লাহর মালিকানা অন্য সকল সার্বভৌমত্বের উপর সর্বোচ্চ। আমার মালিকানা পার্থিব, এবং যদি আমি তা আল্লাহর মালিকানার উপর রাখি তবে আমি আল্লাহর কাছে অপরাধী হব। একই সাথে, জনগণই দেশের মালিক, এটি একটি সহজ কথা। যারা বলেন, জনগণকে সার্বভৌম বলা ইসলাম বিরোধী এবং তারাই সকল ক্ষমতার উৎস, আমি তাদের সাথে একমত নই। এখানে ক্ষমতা বলতে ঝড়-বৃষ্টি বা রোগ-ব্যাধির ক্ষমতা বোঝায় না, এর মানে মন্ত্রী, প্রধানমন্ত্রী এবং সর্বোপরি রাষ্ট্রীয় ক্ষমতা। এই ক্ষমতা আসলে মানুষের। ইসলামে জনগণের সম্মতিতেই ক্ষমতা অর্জিত হবে। একটি সমাজে যদি জনগোষ্ঠীর প্রধানরা সম্মতি দেয় এবং জনগণ তাতে সম্মত হয়, এটা ঠিক আছে, এটাই গণতন্ত্র। গণতন্ত্র ইসলামে জনগণের অংশগ্রহণ ও অংশীদারিত্ব বাধ্যতামূলক। তাই জনগণই রাষ্ট্রের মালিক এবং জনগণই ক্ষমতার উৎস ইসলামের সাথে সাংঘর্ষিক নয়। তবে কেউ যদি মনে করে এই মালিকানা মানে যে কেউ যে কোন কিছু করতে পারে; হারামকে (নিষিদ্ধ) হালাল (বৈধ), এবং হালালকে হারাম, তাহলে স্পষ্টতই এটা ইসলাম বিরোধী।(২ এপ্রিল ২০১৪)"
আব্দুল্লাহ জাহাঙ্গীর তার হাদিসের নামে জালিয়াতি বইতে গণতান্ত্রিক রাজনীতিতে ইসলামপন্থী দলগুলোর অংশগ্রহণ সম্পর্কে বলেন, "হাদীসের নামে মিথ্যা বলার একটি প্রকরণ হলো, অনুবাদের ক্ষেত্রে শাব্দিক অনুবাদ না করে অনুবাদের সাথে নিজের মনমত কিছু সংযোগ করা বা কিছু বাদ দিয়ে অনুবাদ করা। অথবা রাসূলুল্লাহ (ﷺ) যা বলেছেন তার ব্যাখ্যাকে হাদীসের অংশ বানিয়ে দেয়া। আমাদের সমাজে আমরা প্রায় সকলেই এ অপরাধে লিপ্ত রয়েছি। আত্মশুদ্ধি, পীর-মুরিদী, দাওয়াত-তাবলীগ, রাজনীতিসহ মতভেদীয় বিভিন্ন মাসআলা-মাসাইল-এর জন্য আমরা প্রত্যেক দলের ও মতের মানুষ কুরআন ও হাদীস থেকে দলীল প্রদান করি। এরূপ দলীল প্রদান খুবই স্বাভাবিক কর্ম ও ঈমানের দাবি। তবে সাধারণত আমরা আমাদের এ ব্যাখ্যাকেই রাসূলুল্লাহ (ﷺ)-এর নামে চালাই। যেমন রাসূলুল্লাহ (ﷺ) রাষ্ট্র পরিচালনা করেছেন, কিন্তু প্রচলিত অর্থে ‘দলীয় রাজনীতি’ করেন নি, অর্থাৎ ভোটের মাধ্যমে ক্ষমতা পরিবর্তনের মত কিছু করেন নি। বর্তমানে গণতান্ত্রিক ‘রাজনীতি’ করছেন অনেক আলিম। ন্যায়ের আদেশ, অন্যায়ের নিষেধ বা ইকামতে দীনের একটি নতুন পদ্ধতি হিসেবে একে গ্রহণ করা হয়। তবে যদি আমরা বলি যে, ‘রাসূলুল্লাহ (ﷺ) রাজনীতি করেছেন’, তবে শ্রোতা বা পাঠক ‘রাজনীতি’র প্রচলিত অর্থ, অর্থাৎ ভোটের মাধ্যমে ক্ষমতা দখলের কথাই বুঝবেন। আর এ রাজনীতি তিনি করেন নি। ফলে এভাবে তাঁর নামে মিথ্যা বলা হবে। এজন্য আমাদের উচিত তিনি কী করেছেন ও বলেছেন এবং আমরা কি ব্যাখ্যা করছি তা পৃথকভাবে বলা।"
সালাফি দৃষ্টিভঙ্গি
সালাফি আলেমগণ গনতন্ত্রকে হারাম বলে মত দেন, কিন্তু ইসলামী শাসন প্রতিষ্ঠার জন্য গণতন্ত্রকে ব্যবহার করে ক্ষমতায় আসার ও ভোট দেওয়ার সুযোগকে বৈধতা দেন এবং দুই খারাপের মাঝখানে উত্তমকে বেছে নেওয়ার জন্য ভোট দেওয়াকে উৎসাহিত করেন, এসব আলেমদের মধ্যে রয়েছেন শায়খ আব্দুল আজিজ বিন বায, শায়খ মুহাম্মাদ ইবনে উসাইমিন, আব্দুল্লাহ আল-গুদাইয়্যান, আব্দুল্লাহ কুয়ুদ, আব্দুর রাজ্জাক আফিফি, সৌদি আরবের বয়োজ্যেষ্ঠ আলেমগণঃ গ্র্যান্ড মুফতি শায়খ আবদুল আজিজ আশ-শাইখ, শায়খ আবদুল মুহসিন আল-আবাদ, শায়খ ওয়াসিউল্লাহ আব্বাস এবং সৌদি আরবের সবচেয়ে বয়োজ্যেষ্ঠ আলেমদের ফতোয়া প্যানেল, "ইসলামী গবেষণা ও ফতোয়া জারি করার জন্য স্থায়ী কমিটি", সকলেই মুসলমানদের ভোট দিতে উৎসাহিত করার অনুরূপ আহ্বানের প্রতিধ্বনি করেছেন।
মাদারেজুন নবুওয়াত
মাদারেজুন নবুওয়াত বইটি একটি জীবনী গ্রন্থ। মুহাম্মাদ সাল্লাল্লাহু আলাইহি ওয়া আলিহি ওয়া সাল্লামার জীবনীর ওপর লিখিত বিখ্যাত সিরাত গ্রন্থ। উপমহাদেশের শ্রেষ্ঠ মুহাদ্দিস শায়খ আবদুল হক মুহাদ্দিস দেহলভী (রাহ) ফার্সি ভাষায় এটি রচনা করেন ।
স্ক্যোব-পা-দ্পাল-ব্জাং-পো
স্ক্যোব-পা-দ্পাল-ব্জাং-পো দ্বাদশ শতাব্দীর একজন তিব্বতী অনুবাদক ছিলেন। তিনি শ্রীহেবজ্রভিসময়তিলক নামক সংস্কৃত গ্রন্থকে তিব্বতী অনুবাদ করেন। তিনি সা-স্ক্যা ধর্মসম্প্রদায়ের ষষ্ঠ সা-স্ক্যা-খ্রি-'দ্জিন ছোস-র্জে-সা-স্ক্যা-পান-ডি-তা-কুন-দ্গা'-র্গ্যাল-ম্ত্শানের ছাত্র ছিলেন।
২০১৮-১৯ ভারত মহিলা ক্রিকেট দলের শ্রীলঙ্কা সফর
ভারত মহিলা ক্রিকেট দল ২০১৮ এর সেপ্টেম্বরে শ্রীলঙ্কা মহিলা ক্রিকেট দলের সাথে খেলার জন্য শ্রীলঙ্কা সফর করে।  সফর সূচীতে অন্তর্ভুক্ত ছিল তিনটি মহিলাদের একদিনের আন্তর্জাতিক (ডব্লিউওডিআই), যা ছিল ২০১৭-২০ আইসিসি মহিলা চ্যাম্পিয়নশীপ প্রতিযোগিতার অংশ, এবং পাঁচটি মহিলাদের টুয়েন্টি২০ আন্তর্জাতিক (ডব্লিউটি২০আই) খেলা। খেলাগুলো অনুষ্ঠিত হয় গালে, কাতুনায়েক ও কলম্বোতে।  ভারত মহিলা দল ডব্লিউওডিআই সিরিজটি ২-১ এ জয় লাভ করে। এবং ডব্লিউটি২০আই সিরিজের দ্বিতীয় খেলাটি ফলাফলহীন সমাপ্ত হলে, ৪-০ তে জয় লাভ করে।
আজাদ হিন্দ ফৌজ স্মৃতি মহাবিদ্যালয়
আজাদ হিন্দ ফৌজ স্মৃতি মহাবিদ্যালয় হল ভারতের পশ্চিমবঙ্গ রাজ্যের হাওড়া জেলার ডোমজুড় শহরে অবস্থিত একটি স্নাতক স্তরের লিবারাল আর্টস মহাবিদ্যালয়। এটি কলকাতা বিশ্ববিদ্যালয় কর্তৃক অনুমোদিত।
এই মহাবিদ্যালয়ের বিভাগগুলো হল:
এই মহাবিদ্যালয়টি বিশ্ববিদ্যালয় মঞ্জুরি কমিশন কর্তৃক স্বীকৃত।
পশ্চিম আঞ্চলিক পরিষদ
পশ্চিম আঞ্চলিক পরিষদ হল একটি আঞ্চলিক পরিষদ যার মধ্যে গোয়া, গুজরাত, মহারাষ্ট্র রাজ্য এবং কেন্দ্র শাসিত অঞ্চল দমন ও দীউ এবং দাদরা ও নগর হাভেলি অন্তর্ভুক্ত।
রাজ্যগুলিকে ছয়টি অঞ্চলে দলভুক্ত করে আঞ্চলিক পরিষদ গঠন করা হয় যাতে এই রাজ্যেগুলির মধ্যে সহযোগিতা বৃদ্ধির জন্য একটি উপদেষ্টা পরিষদ থাকে। রাজ্য পুনর্গঠন আইন, ১৯৫৬-এর অংশ-৩-এর মাধ্যমে পাঁচটি আঞ্চলিক পরিষদ স্থাপন করা হয়েছিল। পরে আঞ্চলিক পরিষদ আইন, ১৯৭১ দ্বারা উত্তর-পূর্ব আঞ্চলিক পরিষদ গঠিত হয়, যেটি উত্তর-পূর্ব ভারতের রাজ্যগুলির বিশেষ সমস্যাগুলি সুরাহা করে।
নিচে অন্য আঞ্চলিক পরিষদের নাম দেয়া হল:
জি কার প্রদেশ
জি কার (ذي قار) ইরাকের একটি প্রদেশ। প্রদেশটির আয়তন ১২,৯০০ বর্গকিলোমিটার। ২০০৩ সালে প্রাক্কলিত জনসংখ্যা প্রায় ১৪ লক্ষ। আন নাসিরিয়াহ শহর প্রদেশটির রাজধানী। এছাড়াও এই প্রদেশে প্রাচীন সুমেরীয় শহর উর, এরিদু, লাগাশ এবং গির্সু-র ধ্বংসাবশেষ আছে। ১৯৭৬ সালের আগে প্রদেশটির নাম ছিল মুন্তাফিক প্রদেশ।
আবদুর রউফ (রাজনীতিবিদ)
আবদুর রউফ (জন্ম: ১২ নভেম্বর ১৯৫৪) বাংলাদেশের কুষ্টিয়া-৪ আসনের সংসদ সদস্য। তিনি ২০১৪ সালে বাংলাদেশ আওয়ামী লীগ থেকে সংসদ সদস্য হিসেবে নির্বাচিত হয়েছেন।
জন্ম ও শিক্ষাজীবন
আবদুর রউফের পৈতৃক বাড়ি কুষ্টিয়া জেলার কুমারখালী উপজেলার বাঁশগ্রাম গ্রামে। তিনি স্নাতকোত্তর ডিগ্রি অর্জন করেছেন।
কর্মজীবন
পেশার ব্যবসায়ী আবদুর রউফ রাজনীতির সঙ্গে সক্রিয় ভাবে যুক্ত আছেন। তিনি প্রথমবারের মতো সংসদ সদস্য নির্বাচিত হয়েছেন।
হারুন-অর-রশিদ
হারুন-অর-রশিদ ছিলেন বাংলাদেশ জাতীয়তাবাদী দলের রাজনীতিবিদ ও কুমিল্লা-৩ আসনের সংসদ সদস্য।
জীবনী
হারুন কুমিল্লা জেলার মুরাদনগর উপজেলায় জন্মগ্রহণ করেন। তার ছেলে ইউসুফ আবদুল্লাহ হারুন কুমিল্লা-৩ আসনের সাংসদ। তিনি বাংলাদেশ জাতীয়তাবাদী দলের মনোনয়নে ১৯৭৯ সালের দ্বিতীয় জাতীয় সংসদ নির্বাচনে কুমিল্লা-৩ আসন থেকে সংসদ সদস্য নির্বাচিত হয়ে ছিলেন।
হীরা মাণিক জ্বলে
হীরে মানিক জ্বলে কথাসাহিত্যিক বিভূতিভূষণ বন্দ্যোপাধ্যায় (১৮৯৪-১৯৫০) রচিত উপন্যাস। ১৯৪৬ সালে সর্বপ্রথম প্রকাশিত হয় রমাঞ্চকর উপন্যাসটি।
সংক্ষিপ্তসার
সুশীল, একজন সাহসী বাঙালি ছেলে সাথে সনৎ ও জামাতুল্লাকে নিয়ে আসেন ডাচ ওয়েস্ট ইন্ডিজের একটি দ্বীপে। সেখানে তার  রোমাঞ্চকর এক অভিযানে যায়। যেখানে তারা আবিষ্কার করে প্রাচীন হিন্দু রাজ্যের রাজধানী এ রাজপ্রাসাদ। সেই ধ্বংসপ্রাপ্ত রাজধানী শহরের মধ্যেই একটি গুহা এবং বেশ কিছু অমূল্য পাথর ও অন্যান্য ধনসম্পদ খুঁজে পায়। কিন্তু দুর্ভাগ্যজনকভাবে সেখানে বিপদ তাদের জন্য অপেক্ষা করছিল।
নাসিমা সাইফি
নাসিমা সাইফি (نسيمة صايفي, জন্ম: ২৯ অক্টোবর ১৯৮৮) একজন আলজেরীয় নারী প্যারালিম্পিক অ্যাথলেট, যিনি এফ৫৮ বিভাগের নিক্ষেপ ইভেন্টগুলোতে প্রতিদ্বন্দ্বিতা করে থাকেন। গোলক ও চাকতি নিক্ষেপে পারদর্শী এই মল্লক্রীড়াবিদ দুই বারের প্যারালিম্পিক স্বর্ণপদক জয়ী এবং তিন বারের বিশ্ব চ্যাম্পিয়ন।
প্রারম্ভিক জীবন
নাসিমা ১৯৮৮ সালে আলজেরিয়ার মিলা প্রদেশে জন্মগ্রহণ করেন। জন্মের সময় তিনি স্বাভাবিক ছিলেন। কিন্তু দশ বছর বয়সে (১৯৯৮ সালে) এক সড়ক দুর্ঘটনায় গাড়ির আঘাতে তিনি তার বাম পা হারান। পরবর্তীতে নাসিমার সময় কাটানোর মতো কাজ দরকার বুঝতে পেরে তার বাবা তাকে অ্যাথলেটিক্সের প্রতি উৎসাহিত করেন। তিনি মিলা হ্যান্ডিস্পোর্ট ক্লাবে যোগ দেন এবং সেখানেই প্রশিক্ষণ গ্রহণ করেন।
কর্মজীবন
আন্তর্জাতিক পর্যায়ে নাসিমার অভিষেক হয় নেদারল্যান্ডসের আসেন শহরে অনুষ্ঠিত ২০০৬ আইপিসি অ্যাথলেটিক্স বিশ্ব চ্যাম্পিয়নশিপে। সেখানে তিনি গোলক ও চাকতি নিক্ষেপে অংশগ্রহণ করেন এবং দুটি ইভেন্টেই পঞ্চম স্থান অধিকার করেন। ২০০৮ সালে নাসিমা প্রথমবারের মতো গ্রীষ্মকালীন প্যারালিম্পিকে অংশ নেন। চীনের বেইজিংয়ে অনুষ্ঠিত এই আসরেও তিনি গোলক ও চাকতি নিক্ষেপে অংশগ্রহণ করেন এবং যথাক্রমে দশম ও চতুর্থ স্থান অর্জন করেন।
নাসিমার প্রথম আন্তর্জাতিক সাফল্য আসে ক্রাইস্টচার্চে অনুষ্ঠিত ২০১১ আইপিসি অ্যাথলেটিক্স বিশ্ব চ্যাম্পিয়নশিপে। সেখানে তিনি ৪০.৯৯ মিটার দূরত্বে চাকতি নিক্ষেপ করে স্বর্ণপদক জিতে নেন, আর গোলক নিক্ষেপে অধিকার করেন নবম স্থান। পরের বছর লন্ডনে অনুষ্ঠিত ২০১২ প্যারালিম্পিক গেমসেও তিনি চাকতি নিক্ষেপে স্বর্ণপদক জয় করেন, যা তাকে বিশ্ব চ্যাম্পিয়নের পাশাপাশি প্যারালিম্পিক চ্যাম্পিয়নের খেতাবও এনে দেয়।
লিওঁতে অনুষ্ঠিত ২০১৩ আইপিসি অ্যাথলেটিক্স বিশ্ব চ্যাম্পিয়নশিপে তিনি চাকতি নিক্ষেপে স্বর্ণপদক পুনরুদ্ধারের পাশাপাশি গোলক নিক্ষেপে ব্রোঞ্জ পদক পান, যা আন্তর্জাতিক পর্যায়ে এই ইভেন্টে তার প্রথম সাফল্য। এর দুই বছর পর দোহায় প্রতিযোগিতাটির পরবর্তী আসরেও তিনি চাকতি নিক্ষেপে স্বর্ণপদক ধরে রাখেন।
২০১৬ সালে রিউ দি জানেইরুতে অনুষ্ঠিত গ্রীষ্মকালীন প্যারালিম্পিকের ১৫তম আসরে নাসিমা ব্যক্তিগত রেকর্ডের তুলনায় কিছুটা খারাপ পারফর্ম করেও (৩৩.৩৩ মিটার) স্বর্ণপদক জয় করেন। ২০১১ সালের পর থেকে প্যারালিম্পিক জগতে এই ইভেন্টে তিনি অপ্রতিদ্বন্দ্বী হয়ে ওঠেন। সেইসঙ্গে তিনি গোলক নিক্ষেপে রৌপ্য পদক জয় করেন, যা প্যারালিম্পিকে এই ইভেন্টে তার প্রথম পদক। ২০১৭ সালে লন্ডনে অনুষ্ঠিত আইপিসি অ্যাথলেটিক্স বিশ্ব চ্যাম্পিয়নশিপে তিনি চাকতি নিক্ষেপ ও গোলক নিক্ষেপ উভয় ইভেন্টেই প্রথম স্থান অধিকার করেন।
বৈরোচন
বৈরোচন (এছাড়াও মহাবৈরোচন, वैरोचन) হলেন মহাযান এবং বজ্রযান বৌদ্ধধর্মের একজন মহাজাগতিক বা আধ্যাত্মিক বুদ্ধ। ঐতিহাসিক গৌতম বুদ্ধের ধর্মকায়  অবতংসক সূত্রের মতো গ্রন্থে বৈরোচন বুদ্ধের উল্লেখ রয়েছে। পূর্ব এশীয় বৌদ্ধধর্মে (চীনা, কোরীয়, জাপানী এবং ভিয়েতনামী বৌদ্ধধর্ম ), বৈরোচনকে শূন্যতার বৌদ্ধ ধারণার মূর্ত প্রতীক হিসেবেও ব্যাখ্যা কর হয়। মহাযান এবং বজ্রযান বৌদ্ধধর্মের পঞ্চ জিনের ধারণায়, বৈরোচন কেন্দ্রে রয়েছে এবং তাকে একটি আদিবুদ্ধ হিসাবে বিবেচিত করা হয়।
বৈরোচন বুদ্ধ এবং হিন্দু পুরাণে বর্ণিত বিরোচনের পুত্র বৈরোচন মহাবলী একই ব্যক্তি নন এবং এতে বিভ্রান্ত হওয়া উচিত নয়। যোগবাশিষ্ঠ গ্রন্থে উল্লেখ রয়েছে যে, বৈরোচন মহাবলী সহজ নির্বিকল্প সমাধি প্রাপ্ত হন।
ফুটি
ফুটি, বাঙ্গী বা বাঙ্গি বা কাঁকুড় এক রকমের শশা জাতীয় ফল । ছোট এবং লম্বাটে জাতকে চিনাল বলা হয়। ফুটি বেশ বড় আকারের হয়, কাঁচা ফল সবুজ, পাকলে হলুদ রঙের হয় এবং ফেটে যায়। ফলের বাইরের দিকটা মিষ্টি কুমড়ার মত হালকা ডোরা কাটা খাঁজযুক্ত। খেতে তেমন মিষ্টি নয়, বেলে বেলে ধরনের। এর ভেতরটা ফাঁপা থাকে। ফুটির বৈজ্ঞানিক নাম Cucumis melo এবং ইংরেজি নাম melon। অবশ্য কাছাকাছি ধরনের অনেক মেলন জাতীয় বিভিন্ন প্রজাতি ও প্রকরণের ফল আছে যেগুলোর মধ্যে ভুল বোঝাবুঝির সম্ভাবনা রয়েছে। বাঙ্গিতে রয়েছে প্রচুর পরিমাণে খাদ্যআঁশ, যা হজমশক্তি বৃদ্ধিতে সাহায্য করে। এটা সাধারণত বেলে মাটিতে জন্মায়।
প্রকারভেদ
সাধারণত আমাদের দেশে দুই ধরনের বাঙ্গি দেখা যায়।
বীজ বপনের সময়
বাংলাদেশে নভেম্বর থেকে ফেব্রুয়ারি মাসের মধ্যেই বীজ বপন করতে হয়।